Man verdrink byna in getyswembadArgieffoto. ŉ 28-jarige man is in ŉ stabiele toestand in die hospitaal nadat hy Dinsdag byna in ŉ getyswembad by Salt Rock in KwaZulu-Natal verdrink het. “Die man het in die moeilikheid beland en om hulp geroep. Gelukkig was daar lewensredders naby die swembad wat hom kon red,” het Santi Steinmann, ŉ woordvoerder van Netcare 911, gesê. Paramedici het die man op die toneel behandel en gestabiliseer en na ŉ nabygeleë hospitaal geneem vir verdere behandeling.